डॉ. भीमराव अम्बेडकर ने अस्पृश्य समझी जाने वाली जाति में जन्म लेकर सफलता की सीढ़ियां चढ़ते हुए भारत के संविधान निर्माता बने। डॉ. अम्बेडकर का जन्म 14 अप्रैल 1891 को महाराष्ट्र की महार जाति में हुआ था। भीमराव के पिता का नाम रामजी मालोजी सकपाल तथा माता का नाम भीमा बाई था। 6 वर्ष की अल्पायु में ही भीमराव की माता का देहांत हो जाने पर उनकी अपंग बुआ ने इनका लालन-पालन किया। डॉ. भीमराव बचपन से ही पढ़ाई के प्रति गम्भीर थे। 19॰7 में मेट्रिक की परीक्षा प्रथम श्रेणी से उत्तीर्ण की। 19॰7 में मेट्रिक की परीक्षा के बाद 17 वर्ष की आयु में इनका विवाह भिकू वेलगंकर की पुत्री रमा बाई से कर दिया गया, उस समय रमाबाई की आयु मात्र 9 वर्ष की थी। 1912 में भीमराव ने बी.ए. की परीक्षा उत्तीर्ण की। 1913 में उन्हें बड़ौदा राज्य की सेना में लेपि्*टनेंट के पद पर नियुक्ति का पत्र मिला। डॉ. ने 1913 से 1916 तक न्यूयार्क शहर में रहकर इतिहास, मानववंश शास्त्र, मनोविज्ञान और अर्थशास्त्र का गहन अध्ययन किया। डॉ. अम्बेडकर ने लन्दन से एम.एस.सी. और डी.एस.सी. की उच्च उपाधियां प्राप्त की। डॉ. अम्बेडकर ने जुलाई 1923 में वकालत करना आरम्भ किया। वकालत के साथ-साथ उन्होंने समाज सुधार का भी काम आरम्भ किया।